Publication: Magyar Közlöny
Issue: MK-1998-25 (Year: 1998, Number: 25)
Era: 1990-2004
Section: A képzés befejezését követően a tűzoltó technikus alkalmas lesz a 11/1997. (II. 18.) BM rendeletben meghatározott alábbi beosztások betöltésére:
Paragraph Index: 126

e) A képzés és továbbképzés módszertana témából: Felismerési szinten: — a tűzoltóság tanulmányi munkája rendszerét, — a személyiség fogalmát, kialakulását és annak fejlődési folyamatát, — a megismerési folyamatot és annak szakaszait, — a nevelési folyamat célját és feladatait, a nevelési feladatok tűzoltóságnál megjelenő színtereit, — a tűzoltóság tájékoztatási feladatait, — a személyi állomány pszichikai felkészítésének célját, feladatát. Definíciós szinten: — a hivatásos állomány képzési, továbbképzési rendszerének elemeit, szabályait, — a szerelési gyakorlatok célját, feladatát, — a pszichológiai felkészítés elméleti és gyakorlati feladatait, — a taktikai vázlatrajz készítésének szabályait, az egyezményes jeleket, — a begyakorló és az ellenőrző gyakorlatok célját, előkészítésének, levezetésének szabályait, — a vezetési törzsgyakorlatok célját, levezetésének szabályait, — a tűzoltási gyakorlatok előkészítésének és levezetésének szabályait. Jártasság szinten: — az oktatás módszereinek alkalmazását elméleti és gyakorlati foglalkozások során, — a készenléti állomány továbbképzésének szervezését, a felkészülést, azok dokumentálását, — a szerelési gyakorlatok előkészítését, levezetését, ellenőrzését és értékelését, — a tűzoltókat érő pszichikai hatások és azok következményei kivédésének módszereit, — a begyakorló gyakorlatok előkészítését, végrehajtását, — az ellenőrző gyakorlatok tervezését, előkészítését, végrehajtását, — a vezetési törzsgyakorlatok végrehajtása során előforduló feladatokat, — a tűzoltási gyakorlatok előkészítését, szervezését és végrehajtását, — a gyakorlatok teljes és részfolyamatainak értékelését. 1998/25. szám

Source: https://magyarkozlony.hu/hivatalos-lapok/d7948622a0e7874dc4ae59e311c7d2cbd877f3a9/dokumentumok/edc3e13c78c2aed4fc27ea66edc917f2dbd0d4a0/letoltes